b'\n_START_ARTICLE_\nJay Cutler (amerikkalaisen jalkapallon pelaaja)\n_START_SECTION_\nNFL-ura\n_START_PARAGRAPH_\nDenver Broncos varasi Vanderbiltin yliopiston joukkueessa yliopistojalkapalloa pelanneen Cutlerin vuoden 2006 NFL:n varaustilaisuuden ensimm\xc3\xa4isell\xc3\xa4 kierroksella, 11. pelaajana. H\xc3\xa4n pelasi Denveriss\xc3\xa4 kolmen kauden ajan, kunnes tuli kaupatuksi Chicago Bearsin riveihin. H\xc3\xa4n edusti Bearsia kahdeksan kauden ajan, kunnes toukokuussa 2017 h\xc3\xa4n ilmoitti lopettavansa pelaajauransa. Kuitenkin kolme kuukautta my\xc3\xb6hemmin h\xc3\xa4n elokuussa 2017 h\xc3\xa4n teki yksivuotisen sopimuksen Miami Dolphinsiin, jonka pelinrakentaja Ryan Tannehill oli loukkaantunut.\n_START_SECTION_\nMuuta\n_START_PARAGRAPH_\nCutler on kihloissa n\xc3\xa4yttelij\xc3\xa4 Kristin Cavallarin kanssa. Ensimm\xc3\xa4isen kerran he kihlautuivat huhtikuussa 2011, mutta erosivat my\xc3\xb6hemmin palatakseen pian taas yhteen. Pariskunta ilmoitti tammikuussa 2012 odottavansa ensimm\xc3\xa4ist\xc3\xa4 lastaan._NEWLINE_Cutler sairastaa tyypin I diabetest\xc3\xa4 eli ns. "nuoruusi\xc3\xa4n diabetest\xc3\xa4". Sairaus vaatii p\xc3\xa4ivitt\xc3\xa4isi\xc3\xa4 insuliinipistoksia.'